ВЕЦ „Алеко“

ВЕЦ „Алеко“ е водноелектрическа централа от каскадата Баташки водносилов път, разположена близо до село Алеко Константиново, южно от град Пазарджик. История Идейният и техническия проект за целия Баташки водносилов път е разработен в „Енергопроект“ през 1951 – 1955 г. Проектът е разработен от проф. инж. Димо Велев, инж. Кирил Григоров и инж. Гичев и др. Включва язовири, изравнители и три централи – ВЕЦ „Батак“ (подземна), ВЕЦ „Пещера“ (подземна) и ВЕЦ „Алеко“ (наземна). Главен проектант на централата е инж. Александър Алексиев. Първоначалното ѝ име в проектите е било Дебращица, на името на близко разположеното село, но по-късно е преименувана на името на Алеко Константинов, убит наблизо в района на с. Радилово. Електроцентралата е въведена в експлоатация през 1959 година. Енергийни показатели ВЕЦ „Алеко“ е третото, най-ниско стъпало на каскадата Баташки водносилов път след ВЕЦ „Батак“ и ВЕЦ „Пещера“. Задвижва се от води от горните стъпала на каскадата и от водохващане на река Стара река при пътя Пещера-Батак. Оттам водите се подават по главния деривационен безнапорен канал с дължина 9932 m и сечение 3,60×3,60 m към горния дневен изравнител, който има стоманобетонна стена и обем 170 хил. m³. По напорен тръбопровод и бруто пад 272 m водното количество от 30 m3/s задвижва три вертикални агрегата с турбини „Францис“. Електропроизводството се осъществява от синхронни генератори с напрежение 10,5 kV с обща мощност 64,8 MW. Достигнато е средно годишно производство от 160,5 =106MWh електроенергия при средна годишна използваемост 2680 h. Проектното годишно производство е 205 106 MWh енергия. Електроенергията постъпва в открита уредба в непосредствена близост до централата, от която започва електропровод 110 kV. Енергията на централите от Баташкия водносилов път се влива в електрификационната система чрез подстанция Алеко 110/220 kV. Пробното пускане на електропровода 220 kV е от януари 1959 г., а от 8 май 1959 г. е в редовна експлоатация. Отработените води постъпват в долен дневен изравнител с обем 280 хил. m³ и по канал се насочват за ползване в Пазарджишко-Пловдивското поле с възможност за напояване до 400 000 дка земеделска земя. Централата е собственост на Националната електрическа компания. Производство, GWh/год.Година3060901201501802101963197019771984199119982005ВЕЦ „Алеко“Производство на електроен....mw-chart-516565568e6e993ad2762b815fc8cd6021725cb57613eb48f1ded076de434c370f4280cb9f0fb6a07d39974e9fabb3e71bc897c6c83f6dc524011e1535bb431b__zr6047816-cls-31714772:hover{pointer-events:none}.mw-chart-516565568e6e993ad2762b815fc8cd6021725cb57613eb48f1ded076de434c370f4280cb9f0fb6a07d39974e9fabb3e71bc897c6c83f6dc524011e1535bb431b__zr6047816-cls-31714773:hover{cursor:pointer;fill:rgba(0,0,0,1)}.mw-chart-516565568e6e993ad2762b815fc8cd6021725cb57613eb48f1ded076de434c370f4280cb9f0fb6a07d39974e9fabb3e71bc897c6c83f6dc524011e1535bb431b__zr6047816-cls-31714774:hover{cursor:pointer;fill:rgba(82,130,235,1)}.mw-chart-516565568e6e993ad2762b815fc8cd6021725cb57613eb48f1ded076de434c370f4280cb9f0fb6a07d39974e9fabb3e71bc897c6c83f6dc524011e1535bb431b__zr6047816-cls-31714775:hover{cursor:pointer}.mw-chart-516565568e6e993ad2762b815fc8cd6021725cb57613eb48f1ded076de434c370f4280cb9f0fb6a07d39974e9fabb3e71bc897c6c83f6dc524011e1535bb431b__zr6047816-cls-31714776:hover{cursor:pointer;fill:rgba(0,0,0,0)} Източници Външни препратки ВЕЦ „Алеко“ в сайта на НЕК